૨૧ ફેબ્રુઆરી નો દિવસ- એટલે પોતાની જાત પર…પોતાના જન્મ પર….જન્મ ભૂમિ પર……પોતાની ઓળખાણ અને અસ્તિત્વ પર ગૌરવ કરવા નો દિવસ…! અર્થાત- પોતાની માતૃભાષા..આત્મભાષા કે જેમાં તમે વિચારો છો….બોલો છો…….પળેપળ જીવો છો…….એ ભાષા ને આત્મ-વંદન કરવાનો દિવસ. મારી ગઈ પોસ્ટ –આત્મ-ભાષા-માતૃભાષા- ગુજરાતી… ના શબ્દે શબ્દ પ્રમાણે- એ ગર્વીલી પલ ને પૂર્ણચંદ્રે જીવી જવાનું- એટલે કે- ગુજરાતી હોવાનું અને ગુજરાતી ભાષા બોલવાનું ગર્વ….એને જીવી જવાનું ગર્વ…..! અને કેમ ન હોય? આપણે જયારે ગર્ભ વાસ માં હતા અને જે અસ્પષ્ટ -ધૂંધળા શબ્દો સંભાળતા હતા તે ગુજરાતી હતા…….અને આપણે જીવન નો જે પ્રથમ શબ્દ બોલ્યા હતા- સમજ્યા હતા તે માતૃભાષા જ હતી…….અને આ જ ભાષા હતી કે જેમાં- આપણે પ્રથમ ગુસ્સો..પ્રથમ પ્રેમ કે પ્રથમ વિરહ વ્યક્ત કર્યો હતો………!